**Molėtų rajono savivaldybės taryba**

**SPRENDIMAS**

 **DĖL ĮKAINIŲ UŽ PAGRINDINĖS SESIJOS VALSTYBINIŲ IR MOKYKLINIŲ BRANDOS EGZAMINŲ VYKDYMĄ, MOKYKLINIŲ BRANDOS EGZAMINŲ KANDIDATŲ DARBŲ VERTINIMĄ IR APELIACIJŲ NAGRINĖJIMĄ, PAKARTOTINĖS SESIJOS MOKYKLINIŲ BRANDOS EGZAMINŲ VYKDYMĄ, KANDIDATŲ DARBŲ VERTINIMĄ IR APELIACIJŲ NAGRINĖJIMĄ patvirtinimo**

2022 m. liepos    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Mokymo lėšų apskaičiavimo, paskirstymo ir panaudojimo tvarkos aprašo, patvirtinto Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, 12.3 papunkčiu, Lietuvos Respublikos švietimo, mokslo ir sporto ministro 2014 m. spalio 2 d. įsakymo Nr. V-872 „Dėl rekomendacinių įkainių už pagrindinės sesijos valstybinių ir mokyklinių brandos egzaminų vykdymą, mokyklinių brandos egzaminų kandidatų darbų vertinimą ir apeliacijų nagrinėjimą, pakartotinės sesijos valstybinių ir mokyklinių brandos egzaminų vykdymą, kandidatų darbų vertinimą ir apeliacijų nagrinėjimą patvirtinimo“ 2.1 papunkčiu, Molėtų rajono savivaldybės specialiosios tikslinės dotacijos mokymo lėšų dalies apskaičiavimo, paskirstymo ir panaudojimo tvarkos aprašo, patvirtinto Molėtų rajono savivaldybės tarybos 2020 m. rugsėjo 24 d. sprendimu Nr. B1-241 „Dėl Molėtų rajono savivaldybės specialiosios tikslinės dotacijos mokymo lėšų dalies apskaičiavimo, paskirstymo ir panaudojimo tvarkos aprašo“, 13.3.4 papunkčiu,

Molėtų rajono savivaldybės taryba n u s p r e n d ž i a:

1. Patvirtinti įkainius už pagrindinės sesijos valstybinių ir mokyklinių brandos egzaminų vykdymą, mokyklinių brandos egzaminų kandidatų darbų vertinimą ir apeliacijų nagrinėjimą, pakartotinės sesijos mokyklinių brandos egzaminų vykdymą, kandidatų darbų vertinimą ir apeliacijų nagrinėjimą pagal priedą.
2. Pripažinti netekusiu galios Molėtų rajono savivaldybės tarybos 2021 m. rugsėjo 30 d. sprendimą Nr. B1-211 „ Dėl įkainių už pagrindinės sesijos valstybinių ir mokyklinių brandos egzaminų vykdymą, mokyklinių brandos egzaminų kandidatų darbų vertinimą ir apeliacijų nagrinėjimą, pakartotinės sesijos mokyklinių brandos egzaminų vykdymą, kandidatų darbų vertinimą ir apeliacijų nagrinėjimą patvirtinimo“.

                   Šis sprendimas gali būti skundžiamas Molėtų rajono savivaldybės tarybai (Vilniaus g. 44, LT-33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

 PRIEDAS

 PATVIRTINTA

 Molėtų rajono savivaldybės tarybos

2022 m. liepos d. sprendimu Nr.

**ĮKAINIAI UŽ PAGRINDINĖS SESIJOS VALSTYBINIŲ IR MOKYKLINIŲ BRANDOS EGZAMINŲ VYKDYMĄ, MOKYKLINIŲ BRANDOS EGZAMINŲ KANDIDATŲ DARBŲ VERTINIMĄ IR APELIACIJŲ NAGRINĖJIMĄ, PAKARTOTINĖS SESIJOS MOKYKLINIŲ BRANDOS EGZAMINŲ VYKDYMĄ, KANDIDATŲ DARBŲ VERTINIMĄ IR APELIACIJŲ NAGRINĖJIMĄ**

**I SKYRIUS**

**APMOKĖJIMO UŽ PAGRINDINĖS IR PAKARTOTINĖS SESIJOS VALSTYBINIŲ BRANDOS EGZAMINŲ VYKDYMĄ ĮKAINIAI**

1. Už valstybinių brandos egzaminų vykdymą mokama valstybinių brandos egzaminų centrų vykdymo grupių vyresniesiems vykdytojams, administratoriams ir vykdytojams:

1.1. už vyresniojo vykdytojo atliekamas funkcijas – 6,05 Eur/val.;

1.2. už administratoriaus atliekamas funkcijas – 5,67 Eur/val;

1.3. už vykdytojo atliekamas funkcijas – 4,88  Eur/val.

**II SKYRIUS**

**APMOKĖJIMO UŽ PAGRINDINĖS SESIJOS MOKYKLINIŲ BRANDOS EGZAMINŲ VYKDYMĄ, KANDIDATŲ DARBŲ VERTINIMĄ IR APELIACIJŲ NAGRINĖJIMĄ ĮKAINIAI**

2. Už mokyklinius brandos egzaminus mokama mokyklinių brandos egzaminų centrų vykdymo grupių vyresniesiems vykdytojams, administratoriams, vykdytojams, vertinimo,  brandos darbo vertinimo, apeliacinių komisijų pirmininkams, vertintojams, brandos darbo vertintojams, menų dalykų, technologijų ir profesijos mokytojams (darbų vadovams) ir apeliacinių komisijų nariams:

2.1. už vyresniojo vykdytojo atliekamas funkcijas – 4,88 Eur/val.;

2.2. už administratoriaus atliekamas funkcijas – 4,49 Eur;

2.3. už vykdytojo atliekamas funkcijas – 4,47  Eur/val.

2.4. už vertintojo įvertintą kandidato ar apeliacinės komisijos nario įvertintą apelianto darbą  mokama 3,15 Eur (jei kandidato darbą vertina keli vertintojai, įkainis atitinkamai dalijamas). Už vieno brandos darbo įvertinimą mokama 3,15 Eur (jei kandidato darbą vertina keli vertintojai, įkainis atitinkamai dalijamas);

2.5. už vertinimo komisijos pirmininko atliekamas funkcijas – 4,57 Eur/val;

2.6. už menų dalykų, technologijų ir profesijos mokytojo (darbo vadovo) atliekamas funkcijas – 5,28 Eur/val.

**III SKYRIUS**

**APMOKĖJIMO UŽ PAKARTOTINĖS SESIJOS MOKYKLINIŲ BRANDOS EGZAMINŲ ORGANIZAVIMĄ, VYKDYMĄ, KANDIDATŲ DARBŲ VERTINIMĄ IR APELIACIJŲ NAGRINĖJIMĄ ĮKAINIAI**

3. Bazinėms mokykloms už pakartotinės sesijos mokyklinius brandos egzaminus mokama mokyklinių brandos egzaminų centrų, vykdymo grupių vyresniesiems vykdytojams, administratoriams, vykdytojams, vertinimo, apeliacinių komisijų pirmininkams, vertintojams ir apeliacinių komisijų nariams:

3.1. už vyresniojo vykdytojo atliekamas funkcijas – 4,88 Eur/val;

3.2. už administratoriaus atliekamas funkcijas – 4,49Eur/val;

3.3. už vykdytojo atliekamas funkcijas – 4,47 Eur/val.

3.4. už vertintojo įvertintą kandidato ar apeliacinės komisijos nario įvertintą apelianto darbą 3.15 Eur  (jei kandidato darbą vertina keli vertintojai, įkainis atitinkamai dalijamas);

3.5. už vertinimo ir apeliacinės komisijos pirmininko atliekamas funkcijas – 4,57 Eur/val.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_